paragraph_text: Pjesme iz popisa odabrale su 172 osobe; glazbenici, producenti i glazbeni kritičari. Svaka je osoba mogla dati 50 glasova, odnosno, glasovati za 50 pjesama. Između ostalih članovi žirija bili su Ozzy Osbourne, Art Garfunkel, Elvis Costello, Joni Mitchell i Berry Gordy, što je dovelo do daljnjeg nezadovoljstva jer su članovi žirija mogli birati svoje pjesme.